text: Politiet tilbagekalder 11 klip og bøder
  27 april 2013 kl. 09.37
  Et skilt med en hastighedsbegrænsning på 50 km/t. hang for lavt. Politiet har derfor måttet tilbagekalde 11 klip og fartbøder på 3.000 kr.
  En hastighedsbegrænsning på 70 km/t. på Silkeborgvej i Horsens er midlertidigt sat ned til 50 km/t. på grund af vejarbejder.
  Tirsdag gennemførte politiet en hastighedskontrol på stedet. De stoppede kun de bilister, der kørte så stærkt, at de stod til et klip i kørekortet og en bøde på mindst 3.000.
  Men så gjorde en forbipasserende betjentene opmærksomme på, at det midlertidige 50 km/t.-skilt hang for lavt, skriver Horsens Folkeblad.
  Betjentene konstaterede, at manden havde ret. Underkanten af et midlertidig færdselsskilt skal være halvanden meter over jorden - og det var skiltet ikke.
  Så nu har politiet måttet tilbagekalde de 11 klip og de tilhørende bøder.
  